**Alsódobsza Község Önkormányzat Polgármesterének**

**…/2020. (V….) rendelete**

**a helyi közművelődési feladatok ellátásáról**

Alsódobsza Község Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján Alsódobsza Község Önkormányzat Képviselő-testületének hatáskörét gyakorolva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a 76. § (1) bekezdésében, az Alaptörvény 32. cikk (1) bekezdés a) pontjában, továbbá Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

1. **Általános rendelkezések**

**1.§**

(1) Alsódobsza Község Önkormányzata (a továbbiakban: Önkormányzat) kinyilvánítja, hogy a közművelődéshez való jog gyakorlását közérdeknek, a közművelődési tevékenység támogatását közcélnak tekinti, ezért fontosnak tartja az önkormányzati feladatvállalást és a feladatok megvalósításában résztvevők támogatását. A település minden lakosának joga van kulturális örökségünk megismeréséhez és elsajátításhoz, személyiségének a művelődés általi fejlesztéséhez, esélyegyenlőséghez a kulturális javak megismerése tekintetében.

(2) A rendelet célja, hogy az Önkormányzat által támogatott közművelődési alapszolgáltatások körét, a feladatellátás módját, mértékét, finanszírozási szempontokat a helyi közösség kulturális igényeinek figyelembevételével határozza meg, továbbá megfelelő keretet teremtsen a közművelődési alapszolgáltatások biztosításához.

(3) Az önkormányzat kiemelt törekvései e körben:

1. a közösségi művelődéshez méltó, esztétikus környezet és infrastruktúra biztosítása,
2. a település hagyományainak ápolása, a helytörténeti mozgalom fejlesztése, népművészeti, hagyományőrző közösségek életre hívása, működtetése, a helyi társadalom kiemelkedő közösségei, személyiségei szerepének növelése, a helyi értékek védelmének erősítése,
3. az élet minőségének, az ünnep örömeinek gazdagítása, amatőr művészeti körök, műhelyek segítése, kiemelkedő tehetségű helyi alkotók támogatása, szórakozási és közösségi igényekhez lehetőség biztosítása,
4. a település kulturális, közösségi értékeinek közismertté tétele, találkozók, fesztiválok, bemutatók, kiállítások rendezése.

**2.§**

A rendelet hatálya Alsódobsza Község közigazgatási területén folytatott közművelődési tevékenységekre, az azokban résztvevő személyekre, szervezetekre, az önkormányzati közművelődési feladatok ellátásában részt vevő alkalmazottakra, a közművelődési megállapodást kötő jogi, vagy természetes személyekre, valamint a közművelődési szolgáltatást igénybevevőkre terjed ki.

**3.§**

E rendeletben használt fogalmak alatt a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben (a továbbiakban: Kult. tv.) meghatározott fogalmakat kell érteni.

1. **Az önkormányzat közművelődési alapszolgáltatásai**

**4. §**

Az Önkormányzat a helyi közművelődési tevékenység során biztosítja a Kult.tv. 76.§ (3) bekezdés a) pontjában felsorolt közművelődési alapszolgáltatást.

1. **Az Önkormányzat közművelődési feladatai**

**5.§**

1. Az Önkormányzat a 4. §-ban meghatározott közművelődési alapszolgáltatást a helyi sajátosságok és rendelkezésre álló anyagi eszközei figyelembevételével a következő feladatok ellátásával biztosítja:
2. a település környezeti, szellemi, művészeti értékeinek, hagyományainak feltárása, megismertetését célzó tevékenységek támogatása, a helyi művelődési szokások gondozása,
3. a helyi hagyományápoló, ismeretszerző, amatőr alkotó, művészeti csoportok tevékenységének támogatása szakkör, klub szervezésével, bemutatkozó lehetőségek megteremtése
4. helyi társadalom közösségi életének segítése, együttműködési lehetőségek biztosítása
5. a szabadidő kulturális célú eltöltéséhez, zenei rendezvényekhez, alkotó célú helyi közösségek, szakkörök számára helyszín biztosítása,
6. méltó megemlékezés a nemzeti ünnepekről, gondoskodik az ünnepségek előkészítéséről, támogatja a településhez kötődő helyi alkalmak megvalósítását
7. a lakosság közérdekű információkhoz jutásának elősegítése,
8. közösségi internet hozzáférés biztosítása,
9. a településen élők véleményének, építő javaslatok megismerése céljából fórumok szervezése, mely hozzájárul a helyi közösség közművelődési feladatellátásban és a közösség életében történő aktív szerepvállalásához.

(2) A közművelődési feladatok megvalósításában az alábbi szervezetek működnek közre:

* Alsódobszai Hernádmenti Természetvédelmi, Kulturális és Sport Egyesület
* nevelési-oktatási intézmények,
* magánszemélyek, gazdálkodó szervezetek,
* helyi média,
* mindazok, akik e rendeletben foglaltakkal azonosulnak.

**4. A helyi közművelődési feladatok ellátásának módja**

**6.§**

(1)Az Önkormányzat a közművelődési feladatok ellátása céljából közösségi színtereket biztosít.

(2) Az Önkormányzat az 5. §-ban felsorolt feladatokat saját fenntartású közösségi színterein, továbbá szükség szerint közművelődési megállapodás alapján láthatja el. A közművelődési megállapodásban rögzíteni kell a végzett alapszolgáltatást, annak módját, mértékét és tartalmát, valamint a szolgáltatás ellenértékét.

(3) Az Önkormányzat a közösségi színtéren végzett közművelődési alapszolgáltatás biztosításához szükséges szervezeti, személyi és tárgyi feltételek fennállásáról gondoskodik.

**7.§**

(1) Az Önkormányzat a helyi közművelődési feladatellátás során az alábbi közművelődési színtereket biztosítja:

a) 3717 Alsódobsza, Béke út 1. szám alatti Közösségi színtér

b) Tájház (3717 Alsódobsza, Rákóczi út 12.)

(2) A közösségi színtér fenntartásáról az Önkormányzat közvetlenül gondoskodik, továbbá biztosítja a működtetéshez szükséges szervezeti, személyi és tárgyi feltételeket.

(3) A kulturális törvény és e rendelet által meghatározott közművelődési feladatokkal kapcsolatos fenntartói, felügyeleti és egyéb jogköröket a Képviselő-testület gyakorolja.

**8.§**

(1) Az Önkormányzat a közművelődési feladatainak ellátása során együttműködik:

a) a településen működő köznevelési intézménnyel,

b) a művészeti, hagyományőrző, kulturális tevékenységet is végző helyi közösségekkel, személyekkel,

c) egyházzal,

d) helyi népművészekkel,

e) hasonló feladatokat ellátó országos, regionális, térségi intézményekkel.

(2) Az Önkormányzat a közművelődési lehetőségekről

a) a települési honlapon,

b) plakátok, szórólapok útján

ad tájékoztatást a település lakossága részére.

**5. A közművelődési tevékenység finanszírozása**

**9.§**

 (1) Az Önkormányzat a helyi közművelődési feladatok támogatását az éves költségvetésében meghatározott keretek között biztosítja, illetve további egyedi döntéssel biztosíthatja. A közösségi színtér fenntartásához szükséges személyi és tárgyi feltételeket rendelkezésre bocsátja.

(2) Az Önkormányzat a civil szervezetek támogatásán keresztül is hozzájárul a település közművelődési és közösségfejlesztési feladatainak ellátásához.

(3) Az Önkormányzat a pályázati források kihasználásával törekszik a helyi közművelődés minél magasabb szinten történő biztosítására. Az Önkormányzat közművelődési pályázat esetén a szükséges önrészt az éves költségvetési rendeletében biztosíthatja.

(4) Az Önkormányzat finanszírozza a közösségi színtér üzemeltetésének, közüzemi díjainak költségeit.

**6. A közművelődési rendelet felülvizsgálata, közzététele**

**10. §**

(1) Az Önkormányzat a közművelődési rendeletét – a társadalmi egyeztetés keretében – legalább ötévente felülvizsgálja.

(2) A közművelődési rendeletet az önkormányzat a közösségi színtérben kihelyezi.

(3) A közművelődési rendeletet az önkormányzat a Nemzeti Jogszabálytár felületén közzéteszi.

**7. Záró rendelkezések**

**11.§**

(1) Ez a rendelet a kihirdetését követő napon lép hatályba.

(2) Jelen rendelet hatályba lépésének napján hatályát veszti Alsódobsza Község Önkormányzat Képviselő-testületének a helyi közművelődésről szóló 7/2003. (III. 18.) rendelete.

 **Bűdi Károly Kissné Bodnár Renáta**

 polgármester jegyző